GDP สหรัฐฯ ยังเติบโตดีแม้ต่ำคาด Fed ไม่ได้ส่งสัญญาณอย่างมีนัยยะ จับตาดูผลประกอบการไตรมาสสองทั้งในและต่างประเทศ/ยังคงแนะนำหุ้นที่คาดจะรายงานงบออกมาแข็งแกร่งและต่อเนื่องในครึ่งปีหลัง/SET 1530-40 หุ้นแนะนำ MEGA,RBF
30 กรกฎาคม 2564

ปัจจัยต่างประเทศ สหรัฐรายงาน GDP ขยายตัว 6.5% ในไตรมาส 2 หลังจากที่ขยายตัว 6.4% ในไตรมาส 1  ก่อนหน้านี้ ถึงแม้ว่าจะตำกว่าตลาดคาดที่ขยายตัว 8.5% แต่เรามองเป็นกลาง ทั้งนี้ GDP สหรัฐฯตอนนี้อยู่ที่ระดับ 19.4 ล้านล้านเหรียญกลับมาสูงกว่าระดับก่อนเกิดวิกฤติโควิดใน 4Q19 ที่ 19.2 ล้านล้านเหรีญแล้ว และคาดว่าเศรษฐกิจสหรัฐฯจะยังคงเดินหน้าเติบโตได้ดีต่อเนื่องในครึ่งหลังของปี  ส่วน event การประชุม FOMC ที่ผ่านมานายเจอโรม พาวเวลประธาน Fed ยังมองเศรษฐกิจสหรัฐฯฟื้นตัวได้ดี ขณะที่เริ่มมองว่าเงินเฟ้อที่พุ่งขึ้นชั่วคราวนั้นอาจจะกินระยะเวลานานกว่าที่คิดได้ ส่งผลให้ Fed Fund Future เริ่มแสดงถึงโอกาสในการขึ้นดอกเบี้ยครั้งแรกขยับมาช่วงปลายปี 2022 มากขึ้นจากเดิมที่นักลงทุนส่วนใหญ่มองว่าจะเริ่มขึ้นดอกเบี้ยในช่วงต้นปี 2023 ประเด็นดังกล่าวสร้างความกังวลต่อแผนการ QE Tapering ที่อาจมาเร็วกว่าตลาดคาด แนะนำจับตาดูการประชุมที่ Jackson Hole 26-28 เดือนส.ค. ว่าจะมีความชัดเจนต่อเรื่องนี้อย่างไร ซึ่งเราคาดว่ายิ่งใกล้ช่วง event ตลาดหุ้นอาจมีความผันผวนสูงขึ้น นอกจากนี้ผลประกอบการไตรมาสสองของสหรัฐฯที่ทยอยประกาศออกมาก็เป็นอีกปัจจัยที่สนับสนุน sentiment การลงทุนตลาดหุ้นสหรัฐฯ โดยหุ้นกลุ่มเทคโนโลยีขนาดใหญ่ FAAMG (Facebook, Apple, Amazon, Microsoft, Google) รายงานกันครบหมดแล้วซึ่งส่วนใหญ่ออกมาดีกว่าคาดและกำไรสุทธิยังเติบโตสูงระดับ 40-100% YoY และยังมีแนวโน้มที่ดีในระยะยาว
ปัจจัยภายในประเทศ สถาณการณ์โควิดภายในประเทศยังเป็นอุปสรรคสำคัญสำหรับการฟื้นตัวเศรษฐกิจและ sentiment การลงทุนในตลาดหุ้นไทย ขณะที่ฝั่งตลาดหุ้นสหรัฐฯและยุโรปคาดว่าจะยังมี momentum การลงทุนที่ดีจากผลประกอบการของสหรัฐฯและยุโรปไตรมาสสองที่โดยรวมคาดว่าจะออกมาแข็งแกร่ง ประกอบกับการฉีดวัคซีนในสัดส่วนที่สูงต่อจำนวนประชากร ส่งผลให้การแพร่ระบาดของสายพันธ์เดลต้าส่งผลต่อการฟื้นตัวเศรษฐกิจจำกัด จากเหตุผลดังกล่าวเราคาดว่าเม็ดเงินลงทุนต่างชาติจะยังไม่ไหลเข้ามาลงทุนในตลาดหุ้นไทยอย่างมีนัยยะในช่วง 1-2 เดือนข้างหน้าหรือจนกว่าจะเห็นสัญญาณสถาณการณ์ผู้ติดเชื้อโควิดหรือผู้เสียชีวิตลดลงอย่างมีนัยยะ ดังนั้นยังคงคำแนะนำลงทุนหุ้นในกลุ่มที่มีปัจจัยเฉพาะตัวสนับสนุนอย่างกลุ่มที่มีผลประกอบการดีในไตรมาสสองที่กำลังรายงานและดีต่อเนื่องไปในช่วงครึ่งหลังของปีอาทิเช่น KCE, CBG, RBF, MEGA, BDMS, ASK, JMT, SPALI เป็นต้น
มุมมองตลาดหุ้น/ กลยุทธ์การลงทุน วันนี้คาด SET แกว่งในกรอบ 1530-40  แนะ MEGA, RBF
1) MEGA (ราคาพื้นฐาน 47.00 บาท) คาดกำไร 2Q21 จะเติบโตขึ้นทั้ง YoY และ QoQ จากความต้องการแข็งแกร่งจากแบรนด์ผลิตภัณฑ์และการเติบโตที่มั่นคงในธุรกิจจัดจำหน่าย ขณะที่ความกังวลด้านสุขภาพจะช่วยกระตุ้นยอดขายของ MEGA ท่ามกลางความไม่สงบในเมียนมาและสถาณการณ์โควิด
2) RBF (ราคาพื้นฐาน 26.20 บาท) คาดรายงานกำไร 2Q21 เติบโตทั้ง YoY และ QoQ และจะเติบโตต่อในช่วงครึ่งหลังของปีจากการขยายธุรกิจในต่างประเทศและการขายธุรกิจโรงแรมที่เสร็จสมบูรณ์ ขณะที่ใบอนุญาติการสกัด CBD คาดว่าจะเริ่มสร้างรายได้ตั้งแต่ 4Q21 เป็นต้นไป
รายงานตัวเลขเศรษฐกิจ  วันศุกร์ ติดตาม ตัวเลข Manufacturing Production Index ของไทยเดือน มิ.ย. และตัวเลขดุลบัญชีเดินสะพัดเดือน มิ.ย. ตัวเลขเงินเฟ้อทั่วไปและเงินเฟ้อพื้นฐานของยูโรโซนเดือน มิ.ย. คาด +2% YoY และ +0.8% YoY ตามลำดับ ตัวเลข GDP 2Q21 ของยูโรโซนคาด +1.5% QoQ และ +13.2% YoY ตัวเลข Core PCE Price Index เดือน มิ.ย. คาด +3.7% YoY และตัวเลข Michigan Consumer Sentiment เดือน ก.ค. คาด 80.8 จุด (-5.5% MoM)